**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2019

**EXPUNERE DE MOTIVE**

**la proiectul de hotărâre privind aprobarea deplasării unei delegaţii a municipiului Câmpulung Moldovenesc la Karmiel-Israel, în perioada 01-05 iulie 2019, în vederea participării la Festivalul de Dans din Karmiel**

 Municipiul Câmpulung Moldovenesc este înfrățit cu orașul Karmiel prin HCL nr. 44/26.04.2018 și, prin semnarea acordului de colaborare, cele două primării sunt de acord să dezvolte schimburi de experiență în domenii precum: învățământ și educație, cultură, turism, economie, sănătate, administrație publică locală, protecția mediului.

Primarul orașului Karmiel, domnul Moshe Koninsky, a adresat o invitație municipiului Câmpulung Moldovenesc pentru primarul municipiului și 3 reprezentanți ai aparatului de specialitate, de a participa la cea de-a XXXII-a ediție a Festivalului Internațional de Dans, care va avea loc în perioada 02-04 iulie 2019 în Karmiel.

 Cheltuielile suportate de către municipiul Câmpulung Moldovenesc cu această deplasare au la bază H.G. nr.518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare și sunt în sumă de 9100 lei, respectiv:

- 8100 lei transport, asigurare călătorie, diurnă și indemnizație cazare

- 1000 lei protocol

 Înfrățirea cu această localitate din Israel oferă ambelor comunități posibilitatea de a învăța, lucra și stabili proiecte culturale, educaționale, sociale și de mediu comune.

 Având în vedere cele prezentate, supun aprobării dumneavoastră acest proiect de hotărâre.

**PRIMAR,**

**Negură Mihăiță**